  Майя Бывальцева Калыкез автотранспортэн нуон-ваён удысын сюрес вылын кышкыттэмлыкез радъян вылысь Удмуртиын «Школа автобус» алон ужрад мынэ. Со сярысь Удмуртиысь кунпуш ужъёсъя министерствоысь ГИБДД-лэн управлениысьтыз 1-тӥ ёзэтэз ивортэ. Алон ужрад кык люкетэн ортчоз: 10-14 гудырикошконэ но 27-тӥ гудырикошконысен 7-тӥ куарусёнозь Ужрад сюрес вылын школа автобусъёсын шудтэм учыръёсты палэнтон, пиналъёсты кышкыттэмлыко нуон-ваён понна кылкутӥсь водительёс, ужоскето муртъёс но огазеяськонъёс ласянь административной эрикрадэз тӥян учыръёсты алон но дышетскон ар азьын нуон-ваён ужез радъянлы дунъет сётон вылысь радъяське. Кун автоинспекци пиналъёсты нуллӥсьёслы, дышетсконниослэн кивалтӥсьёссылы но анай-атайёслы сюрес вылын сак луыны, сюрес вылтӥ мынон-куронъёсты юн быдэсъяны куре.  Тегъёс: Авто Ижкар ГИБДД Удмуртия пиналъёс автобусъёс  